मन्त्रिपरिषद् स्रोतका अनुसार स्वास्थ्यमन्त्री उपेन्द्र यादव र सहरी विकास मन्त्री इस्तियाक राईकै आग्रहमा दुवै सचिवलाई सरुवा गरिएको हो । मन्त्रिपरिषद् बैठक नबसी उनीहरूलाई कारबाहीको शैलीमा प्रधानमन्त्री कार्यालयमा तानिएको आरोप लगाइएको छ ।
उपप्रधानमन्त्री तथा स्वास्थ्यमन्त्री यादवले सचिव चौधरीलाई हटाउन लामो समयदेखि प्रधानमन्त्रीलाई आग्रह गरेका थिए । आफू पनि मधेसी मूलकै सचिव भएकाले मन्त्रीले हटाउन नसक्ने भन्दै चौधरीले बलमिच्याइँ गरेको यादवनिकट स्रोतले जनाएको छ । आजको राजधानी दैनिकमा समाचार छापिएको छ ।
चौधरीको ठाउँमा स्वास्थ्य मन्त्रालयकै १२औं तहका चिकित्सक सुशीलनाथ प्याकुरेललाई जिम्मेवारी दिइएको छ । सहरी विकास मन्त्रालयको सचिवमा रमेश सिंह सरुवा भएका छन् । नेपाल ट्रष्टको कार्यालयमा सचिव रहेका सिंह सहरी विकास विज्ञ मानिन्छन् । दुवै सचिवले बुधबारदेखि जिम्मेवारी सम्हालेका छन् ।
काठमाडौं । राष्ट्रपति विद्यादेवी भण्डारीले शक्तिपिठहरुको पुजा र दर्शन गर्ने क्रममा काभ्रेको पलाञ्चोक भगवती पूजा आजा गर्नुभएको छ ।
राष्ट्रपति विद्यादेवी भण्डारीले काभ्रेको पांचखाल ९ मा रहेको पलाञ्चोक भगवतीमा नवरात्रको आठौं दिनका अवसरमा पुजा पाठ र भगवतीको दर्शन गर्नु भएको हो ।
राष्ट्रपति भण्डारी विहान ९ बजेर ३५ मिनेटमा पलाञ्चोक भगवती आइपुग्नु भएको थियो । करिब १५ मिनेट बसेर उहाँले मन्दिरमा पूजा र भगवतीको दर्शन गर्नुभएको थियो ।
पाँचखाल स्थित नेपालीको सेनाको तालिम केन्द्र सम्म हेलिकप्टरमा आउनु भएकी राष्ट्रपतिलाई जिल्ला समन्वय समितिका प्रमुख उदव केसी, प्रमुख जिल्ला अधिकारी कृष्ण राउत, धुलिखेल नगरपालिका प्रमुख अशोक व्याञ्जु, पाँचखाल नगरपालिका प्रमुख महेश खरेल, एसपी रविराज खड्का लगायतले स्वागत गरेका थिए ।